**Կալկի Կյոկլեն** (ֆր.՝ Kalki Koechlin, հունվարի 10, 1984(1984-01-10), Պոնդիչերի, Հնդկաստան), ֆրանսիական ծագումով հնդիկ դերասանուհի և սցենարիստ, հիմնականում նկարահանվում է Բոլիվուդում։ Կյոկլենը Հնդկաստանի ազգային կինոմրցանակի, *Filmfare Awards* մրցանակաբաշխության և կրկնակի *Screen Awards* մրցանակների դափնեկիր է։

Կենսագրություն
--------------

Կալկին ծնվել է Պոնդիչերրի քաղաքում՝ ֆրանսիացի ներգաղթյալների ընտանիքում, ովքեր Անժեից տեղափոխվել են Հնդկաստան։ Նա մեծ ճարտարապետ Մորիս Կյոկլենի հետնորդ է։

Մանկուց նա մասնակցել է թատերական ներկայացումների, իսկ արդեն երիտասարդության տարիներին սովորել է դերասանական խաղ Լոնդոնի Գոլդսմիթի համալսարանում, միևնույն ժամանակ խաղացել է տեղական թատերախմբում։ Վերադառնալով Հնդկաստան, նա իր դեբյուտը կատարեց 2009 թվականին «*Dev.D*» ֆիլմում, որի համար նա ստացավ Filmfare Award մրցանակ՝ երկրորդ պլանի լավագույն դերասանուհի։ Դրանից հետո նա խաղացել է «Կյանքը չի կարող ձանձրալի լինել» (Life Can't Be Boring) (2011) և Yeh Jawaani Hai Deewani (2013) ֆիլմերում, որոնք դարձել են Բոլիվուդի ամենաշատ եկամտաբեր ֆիլմերից մեկը, որի համար նույնպես արժանացել է Filmfare Award մրցանակի։ Կյոկլինը նաև մասնակցել է «*That Girl in Yellow Boots*» ֆիլմի սցենարական աշխատանքներին, որում նա նկարահանվել է։

Չնայած Կյոկլենը հիմնականում նկարահանվել է անկախ ֆիլմերում, մասնավորապես *«Margarita with a Straw»* դրամայում (2014) և *«Waiting»* (2015) կոմեդիայում, որոնք նրան արժանացրեցին ժյուրիի հատուկ ազգային կինոմրցանակի։ Նա նաև նկարահանվել է կոմերցիոն հաջող ֆիլմերում, այդ թվում՝ *«Շանհայ»* քաղաքական դրամայում (2012) և *«Ek Thi Daayan»* թրիլերում (2013)։ Մի շարք հարցերի վերաբերյալ սեփական դիրքորոշումն արտահայտելու համար նա նկարահանվում է նաև YouTube-ում հրապարակված սոցիալական տեսանյութերում։

Բացի կինոյի և թատրոնի դերերից, Կյոկլենը գրել և նկարահանել է նաև Հնդկաստանի մի քանի թատերական ներկայացումներ։ Նա եղել ՝ «*Skeleton Woman*» (2009) դրամայի համահեղինակ, որը նրան արժանացրել է «The MetroPlus Playwright Award» մրցանակի և *«Colour Blind»* (2014) ֆիլմի։ Նրա ռեժիսորական դեբյուտը *«Living Room»* տրագիկոմեդիան էր (2015)։ Կյոկլենը վարեց նաև «Կալկիի մեծ փախուստը» կոչվող տուրիստական շոուն, որի պրեմիերան կայացավ 2016 թվականիի սեպտեմբերին Fox Life-ով։

Անձնական կյանքը
---------------

2011-2015 թվականներին նա ամուսնացած էր հնդիկ ռեժիսոր Անուրագ Քաշյապի հետ։

Ֆիլմագրություն
--------------

| Թվական | Անվանում | Բնօրինակ անվանում | Կերպար |
| --- | --- | --- | --- |
| 2009 | Դեվ. Դ | Dev.D | Չանդրամուկհի |
| 2011 | Շայտան | Shaitan | Ամրիտա «Էմի» Ջայշանկար |
| 2011 | Կյանքը չի կարող ձանձրալի լինել | Zindagi Na Milegi Dobara | Նատաշա |
| 2011 | Դեղին ճտկավոր կոշիկներով աղջիկը | That Girl in Yellow Boots | Ռուտհ Էդսեր |
| 2011 | Իմ ընկեր Պինտոն | My Friend Pinto | Մեգգի |
| 2011 | Գեղեցկուհին ետնախորշից | Trishna | խաղացել է իրեն |
| 2012 | Շանհայ | Shanghai | Շալինի Սահայ |
| 2013 | Կախարդը | Ek Thi Daayan | Լիզա Դատտ |
| 2013 | Խենթ երիտասարդություն | Yeh Jawaani Hai Deewani | Ադիտի Մեհրա |
| 2014 | Երջանիկ ավարտ | Happy Ending | Վիշակհա |
| 2015 | Մարգարիտան Ծղոտի հետ | Margarita with a Straw | Լայլա |
| 2015 | Սպասում | Waiting | Տարա Դեշպանդի |
| 2015 | Մեկին գումարած մեկ | Un plus une(ֆր.) | խաղացել է իրեն |
| 2016 | Ինքնասպանը | A Death in the Gunj | Միմի |
| 2016 | Մանտրա | Mantra | Պիյա Կապուր |
| 2017 | Ջիա և Ջիա | Jia Aur Ji | Ջիա |
| 2017 | Ժապավեն | Ribbon | Սահանա Մեհրա |
| 2019 | Գուլլի տղան | Gully Boy | Շվետա/ Սկայ |
| 2019 |  | CandyFlip | Էմիլի |
| 2019 | Ծիսական խաղեր | Sacred Games | Բատիյա Աբելման |

Ծանոթագրություններ
------------------

1. 1 2
2. ↑
3. ↑
4. ↑
5. ↑  Koechlin: The Printing Machine YouTube-ում(անգլ.)
6. ↑  AIB365: It’s Your Fault YouTube-ում(անգլ.)

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կալկի Կյոկլեն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Rotten Tomatoes |
|  |
| Չափորոշչային վերահսկողություն | GND: 143813404 · ISNI: 0000000118652689 · LCCN: no2011133218 · NTA: 387266003 · VIAF: 169851815 · WorldCat VIAF: 169851815 |

 |